{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Pravilnika o provedbi Programa potpore za nadoknadu štete koju su pretrpjeli proizvođači šećerne repe u 2024. godini"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MARKO LOVIĆ","MINISTARSTVO POLJOPRIVREDE, ŠUMARSTA I RIBARSTVA,\nPRILOG I.","Van svake pameti je diskriminacija proizvođača sa  osiguranjem šečerne repe.\nJoš veća sramota što proizvođače prisiljavaju na osiguranje, da bi nam u povijesno najlošijoj godini za proizvodnju repe osiguranje priznalo samo 8% štete od suše. I to nakon dva mjeseca bez kapi padalina i temperatura +40.👏👏\n Dok s druge strane županije po zakonu ne mogu proglasiti elementranu nepogodu ( suša ) \nAko je šteta manja od 30%.  Županija je proglasila nepogodu prema tome pobija ovih sramotnih 8% od osiguranja koje iznosi procjenu štete oko 200 € po hektru. Pametnom dosta.\nPrema tome nema nikakvog smisla diskriminacija proizvođača ovim mjerama  osigurao ili neosigurao.  Proizvodnja šećerne repe ovisi o svakom proizvođaču i koji je osigurao i koji nije. Svima jednako bi se trebalo pomoći u protivnom će ljudi početi odustajati od sjetve repe.\nOsim toga prvobitno je od strane HIŠ-a prezentirana jedna tablica za sve  proizvođače bez obzira na osiguranje. Prema tome trebalo bi se držati prvobitne tablice. Osim ako ministarstvu nije u interesu gašenje i posljednje tvornice.\n\nOsiguravat više nećemo  po sramotnim uvjetima gdje nijedna stavka ne pokriva 100% iznos štete. Niti po njihovim uvjetima koji su dobri samo za njih. Ako to znači da nećemo moći sijat repu  bez osiguranja za većinu ratara kraljica kultura postati će  kraljica prošlosti.\n\nOvim putem ujedno pozivam ministarstvo da se pozabavi i osnuje fond u koji će se preusmjerit sredstava  iz EU fondova koja se daju za osiguranje poljoprivredne proizvodnje.  Te da se iz tog fonda pomogne svim proizvođačima koji budu pogođeni raznim nepogodama.\nJer ovo kako sada funkcionirati je samo na štetu OPG-ova.","Nije prihvaćen","Ministarstvo poljoprivrede, šumarstva i ribarstva u potpunosti je svjesno problema vezanih za katastrofalne posljedice suše koja je zadesila poljoprivrednike. Upravo zato smo Pravilnikom o provedbi Programa potpore za nadoknadu štete koju su pretrpjeli proizvođači šećerne repe u 2024. godini obuhvatili i proizvođače koji imaju sklopljenu policu osiguranja, a što se značajno razlikuje u odnosu na dosadašnje slične pravilnike o provedbi programa za nadoknadu šteta. No, s druge strane, provedba spomenutog modela potpore koji uključuje osiguranu proizvodnju ograničena je EU regulativom. Temeljem  članka 25. Uredbe Komisije (EU) 2022/2472 оd 14. prosinca 2022. o proglašenju određenih kategorija potpora u sektorima poljoprivrede i šumarstva te u ruralnim područjima spojivima s unutarnjim tržištem u primjeni članaka 107. i 108. Ugovora o funkcioniranju Europske unije, Potpore se umanjuju za najmanje 50 %, osim ako se dodjeljuje korisnicima koji su ugovorili policu osiguranja koja pokriva barem 50 % njihove prosječne godišnje proizvodnje ili prihoda od proizvodnje i statistički najučestalije klimatske rizike u dotičnoj državi članici ili regiji na koju se odnosi polica osiguranja. Potpore i ostala plaćanja primljena radi nadoknade gubitaka, uključujući plaćanja na temelju drugih nacionalnih mjera ili mjera Unije ili na temelju polica osiguranja, ograničeni su na 80 % prihvatljivih troškova. Intenzitet potpore može se povećati na najviše 90 % na područjima s prirodnim ograničenjima."]